**Datum: 01.11.2021.**  **SAOPŠTENJE ZA MEDIJE**

**Film „Toma“ u m:tel IPTV videoteci**

*Film koji je mnogima, bar na trenutak, promijenio život uskoro u vašim domovima*

Ako još uvijek niste pogledali aktuelni film „Toma“, ili želite da ga vidite još jednom, omogućili smo vam da od 7. novembra ovaj film možete da pronađete i iznajmite u okviru m:tel IPTV –ja.

Film o poeti, autoru i boemu Tomi Zdravkoviću, koji je dirnuo mnoge i koji u javnosti slovi kao „priča o duši“ sada možete vidjeti među najboljim filmskim ostvarenjima svih žanrova i tema m:tel IPTV videoteke.

Od trenutka aktivacije, sadržaj će vam biti dostupan u narednih 48 sati.

Spremite se da od 7. novembra i vi vidite lijepu priču o ličnosti umjetnika koji je neposrednošću muzičke emocije nadahnuo mnoge i film u kojem smo svi pronašli dio sebe!